У књизи Тамаре Никчевић "Голи отоци Јова Капичића", из 2010. године, која представља исповест Јове Капичића о његовом животу, Јово је евоцирао успомене и на Даворјанку Пауновић, коју је звао „Даца”. Посебан осврт Јово је дао на три ратна сусрета са Даворјанком. Први се догодио децембра 1941. године, када је заједно са Бошком Ђуричковићем, након Пљеваљске битке, био одређен да иде у Врховни штаб и поднесе извештај. Приликом разговора с Титом, у собу је ушла Даворјанка: